Diari Oficial de la Generalitat Valenciana


Sumari del DOGV 9860, del 30-05-2024 (2024/4997)

RESOLUCIÓ de 28 de maig de 2024, de la rectora de la Universitat Jaume I, per la qual es modifica la Resolució de 25 d'octubre de 2023, de la rectora de la Universitat Jaume, per la qual s'aprova la delegació de competències en matèria de contractació menor finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9860

Data del DOGV
:   30-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4997


Data del document
:   28-05-2024

Organisme emissor
:   Universitat Jaume I

Tipus de document
:   Resolució

Anàlisi jurídica

 Descriptors 

:   * Universitat Jaume I

RESOLUCIÓ de 28 de maig de 2024, de la rectora de la Universitat Jaume I, per la qual es modifica la Resolució de 25 d'octubre de 2023, de la rectora de la Universitat Jaume, per la qual s'aprova la delegació de competències en matèria de contractació menor finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent. [2024/4997]  
  
El Pla de recuperació, transformació i resiliència (PRTR) configura un sistema de gestió i informació específic del qual deriven importants novetats en la tramitació i gestió contractual. Raons d'eficàcia, celeritat i coordinació van aconsellar la concentració i delegació de la competència per a la tramitació dels contractes menors amb finançament del Mecanisme de recuperació i resiliència (MRR) en el gerent, delegació que es va atorgar per Resolució de 25 d'octubre de 2023, de la rectora de la Universitat Jaume per la qual s'aprova la delegació de competències en matèria de contractació menor finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent.  
L'experiència indica la conveniència de desenvolupar nous sistemes de racionalització de la contractació que ofereix la normativa de contractació pública, tant pel que fa als acords marc com als sistemes dinàmics d'adquisició, els quals té la Universitat interés a licitar o adherir-se'n, i aconsellen la modificació de l'esmentada resolució de delegació de competències en la persona titular de la Gerència per a ampliar l'àmbit de la delegació de forma que abaste la competència per a la tramitació dels contractes menors, basats i derivats, amb finançament del MRR.  
  
Per això, de conformitat amb la legislació vigent, els Estatuts de la Universitat Jaume I i les disposicions concordants, resolc:  
  
Primer. Modificar el títol de la resolució en els següents termes  
Resolució de 28 de maig de 2024, de la rectora de la Universitat Jaume I, per la qual s'aprova la delegació de competències en matèria de contractació finançada a càrrec del fons del Mecanisme de recuperació i resiliència de la Unió Europea - NextGenerationEU en el gerent.  
  
  
Segon. Modificar la delegació en la persona titular de la Gerència de les competències atribuïdes a la rectora amb la següent redacció:  
a) Les actuacions de preparació dels contractes menors, basats i derivats finançats a càrrec del fons del Mecanisme de recuperació i resiliència de la Unió Europea - NextGenerationEU, i tots aquells informes i comprovacions exigits per la normativa en vigor de contractes del sector públic, i normativa de gestió del Pla de recuperació, transformació i resiliència (PRTR) aprovada, inclosa la formalització del contracte menor o del contracte basat o derivat.  
b) L'aprovació i compromís de despesa, el reconeixement de l'obligació i la proposta de pagament, així com l'aprovació dels documents comptables vinculats als esmentats contractes menors, basats i derivats.  
  
  
Tercer  
Publicar en el Diari Oficial de la Generalitat Valenciana aquesta resolució de modificació de la delegació de competència, d'acord amb l'article 9.3 de la Llei 40/2015, d'1 d'octubre. Així mateix, publicar aquesta resolució en el Portal de Transparència de la Universitat Jaume I.  
  
Quart  
Informar que contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, s'hi pot interposar amb caràcter potestatiu recurs de reposició davant el mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació o bé, directament, interposar-hi recurs contenciós administratiu davant del jutjat contenciós administratiu de Castelló de la Plana, dins del termini de dos mesos comptadors des de l'endemà de la publicació. Tot açò sense perjudici de qualsevol altre recurs que es considere procedent.  
  
Castelló de la Plana, 28 de maig de 2024.- La rectora: Eva Alcón Soler.